Mon 5 Apr 2010 1:12 PM BdST    rtnnঢাকা, ০৫ এপ্রিল (আরটিএনএন ডটনেট)-- ঢাকা বিশ্ববিদ্যালয় এলাকায় দুই সাংবাদিককে পিটিয়ে আহত করেছে ছাত্রলীগ কর্মীরা। রবিবার রাতে সাপ্তাহিক পত্রিকার আনিসুর রহমান এবং ইংরেজি দৈনিক নিউএজ পত্রিকার সাপ্তাহিক বাংলা ম্যাগাজিন বুধবারর আহমেদ ফয়েজ চা খাওয়ার সময় এ  ঘটনা ঘটে। আহতদের ঢাকা মেডিকেল কলেজ হাসপাতালে ভর্তি করা হয়েছে।    প্রত্যক্ষদর্শীরা জানান, অফিস শেষে শাহবাগ থানার বিপরীতে চা খেতে এলে তাদের ওপর হামলা চালায় ছাত্রলীগের এক দল যুবক।    বেসরকারী টেলিভিশন চ্যানেল আই- এর মালিকানায় প্রকাশিত সাপ্তাহিক ম্যাগাজিনের আহত সাংবাদিক আনিস রহমান বলেন, পেছন থেকে ছাত্রলীগের এসএম হল সভাপতি সৈকতের নেতৃত্বে কয়েকজন যুবক মটরসাইকেলে এসে তাদের ওপর হামলা করে।    অপর আহত সাংবাদিক আহমেদ ফয়েজ বলেন, আমাদের পত্রিকায় কিছুদিন আগে ছাত্রলীগের ঢাকা বিশ্ব বিদ্যালয়  শাখার নেতাদের চাঁদাবাজি ও টেন্ডারবাজি নিয়ে ছাত্রলীগ সার্কাস শিরোনামে একটি রিপোর্ট ছাপাকে কেন্দ্র করেই সম্ভবত এ হামলার ঘটনা ঘটানো হয়েছে।    হামলার সময় শাহবাগ থানার পুলিশ কাছাকাছি অবস্থান করলেও তাদেরকে সহায়তা করেনি বলে অভিযোগ করেন তিনি।    পরে খবর পেয়ে আহতদের দেখতে আসেন ঢাকা বিশ্ববিদ্যালয়ের ভিসি আআমস আরেফিন সিদ্দিক। তিনি এ ঘটনাকে অনাকাঙ্ক্ষিত বলে অভিহিত করেন।    http://rtnn.net/details.php?id=23316&p=1&s=5